C 349/138
HR
Službeni list Europske unije
29.9.2023.
3.7.
Na temelju područja primjene paketa „Spremni za 55 %”, kojim su obuhvaćene emisije iz svih sektora, u prijedlogu Komisije za teška vozila donosi se metodologija „od spremnika do kotača”, koja se upotrebljava i u Uredbi o lakim vozilima (15), kako bi se utvrdili ciljevi smanjenja emisija stakleničkih plinova.
Takva se metodologija naziva i „ispušna cijev” jer se njome uzima u obzir samo CO2 koji se ispušta iz vozila u upotrebi, dok su staklenički plinovi koji se ispuštaju tijekom proizvodnje vozila ili tijekom proizvodnje goriva ili energije, obuhvaćeni drugim zakonodavstvom, kao što je sustav EU-a za trgovanje emisijama.
Doprinos obnovljivih i niskougljičnih goriva za potrebe usklađenosti s ciljevima iz ovog posebnog zakonodavstva odbačen je jer je Komisija smatrala da nije ni troškovno učinkovit niti djelotvoran.
4.
Opće napomene 4.1.
EGSO pozdravlja cilj Uredbe da se ubrza dekarbonizacija u tom sektoru i potakne njegova strukturna transformacija.
Europska prometna industrija mora obnoviti vozni park za cestovni promet postupnim uvođenjem novih tehnologija za pogonske sklopove (električne/vodikove gorivne ćelije i motori s unutarnjim izgaranjem na vodik).
EU bi trebao iskoristiti priliku da postane predvodnik u industriji čistog prometa.
Razvoj događaja upućuje na to da te tehnologije pružaju održivu i troškovno učinkovitu mogućnost za standardnu upotrebu u kamionskom prijevozu na kratke, srednje i (postupno) velike udaljenosti.
4.2.
EGSO napominje da prijedlog nadmašuje trenutačno predložene ciljeve u Kini, ali da nije jednako ambiciozan kao uredba nedavno donesena u Kaliforniji.
Kina je u lipnju 2022.
najavila prijedlog („faza 4”) prema kojem bi se do 2026.
norme potrošnje goriva u sektoru teških vozila trebale postrožiti za 15 % kao opći cilj u svim segmentima vozila koji će zamijeniti prethodnu „fazu 3”, provedenu 2019.
Procjenjuje se da će se u SAD-u normama iz „faze 2” koje su donesene 2016. i primjenjivale su se u razdoblju 2018. – 2027. smanjiti potrošnja CO2 i goriva, a ta se potrošnja razlikuje ovisno o tipu vozila i kreće od 16 % do 30 % u odnosu na referentnu vrijednost iz 2010.
Kalifornija, čije emisijske norme obično služe kao uzor drugim državama SAD-a, nedavno je donijela zakon kojim se utvrđuje cilj da do 2036.
svi kamioni i autobusi koji se prodaju imaju nulte emisije i dozvoljavaju samo električna vozila na baterije i vodikove gorivne ćelije.
Usto se u nacionalnom planu SAD-a za dekarbonizaciju prometa (16) dodjeljuje komplementarna uloga „čistoj električnoj energiji, održivim biogorivima/e-gorivima i čistom vodiku” u prometu općenito, a pogotovo u cestovnom prometu teških vozila.
4.3.
EGSO primjećuje da predložena uredba neće biti jedini regulatorni okvir s kojim će se sektor susresti.
Iako su se neke države članice i treće zemlje (uključujući Sjedinjene Američke Države), već obvezale na to da do 2040.
(17) sva teška vozila u prodaji imaju nulte emisije, može se očekivati donošenje raznih propisa na lokalnoj i regionalnoj razini (npr. zabrane ulaska).
Iako ti propisi uglavnom neće za cilj imati djelovanje u području klime, utjecat će na rad i profitabilnost vozila koja nisu u sustavu vozila s nultim emisijama i na funkcioniranje jedinstvenog tržišta.
4.4.
EGSO prepoznaje važnost regulatornog poticaja kao mjere politike na strani ponude za poticanje ulaganja u tehnologije vozila s nultim emisijama i uvođenje vozila s nultim emisijama, čime bi se u konačnici, zajedno s ugljično neutralnim gorivima, doprinijelo potpunoj dekarbonizaciji voznog parka teških vozila.
Međutim, smatra da je potrebno usredotočiti se i na potražnju i ključne uvjete koji omogućuju funkcioniranje vozila s nultim emisijama kao izvedivo rješenje za logističke operatere.
4.4.1.
Prema Udruženju europskih proizvođača automobila (ACEA), prijedlog bi iziskivao znatno veći broj vozila s nultim emisijama na cesti najmanje dvije godine ranije nego što je predviđeno.
Konkretno, novopredloženi cilj iziskivao bi da više od 400 000 vozila s nultim emisijama bude u funkciji za manje od sedam godina i da se od 2030.
nadalje svake godine registrira gotovo 100 000 vozila, što znači da bi jedna trećina svih novoregistriranih vozila od 2030.
nadalje trebala
(15) (16) (17)
Uredba (EU) 2019/631 Europskog parlamenta i Vijeća od 17. travnja 2019.
o utvrđivanju standardnih vrijednosti emisija CO2 za nove osobne automobile i za nova laka gospodarska vozila te o stavljanju izvan snage uredbi (EZ) br. 443/2009 i (EU) br.
510/2011 (SL L 111, 25.4.2019., str. 13.).
DOE/EE-2675 | siječanj 2023.
COP27: SAD, Ukrajina, Irska, Aruba, Belgija, Hrvatska, Curaçao, Dominikanska Republika, Lihtenštajn i Litva potpisale su Globalni memorandum o razumijevanju kojim se podržava plan 100-postotne prodaje novih kamiona i autobusa s nultim emisijama do 2040.
(17.11.2022.).
U.S. Secretary of Energy Advances America's Commitment to Reaching Net Zero Global Emissions and Combatting Climate Change at COP27 (Američka ministrica za energetiku na COP27 istaknula predanost Amerike postizanju nulte neto stope emisija i suzbijanju klimatskih promjena).